《九日漫兴》
明代·区怀年

何许西风醵酒钱，鹿门人卧菊花天。霜飘旅雁愁汀屿，木落巢乌恋井廛。

穹海钓竿疏晚节，小山丛桂发秋烟。凭高莫易生惆怅，曾倒萸觞醉日边。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。